smcproject/ml-wiki-sentences huggingface dataset:
ബ്രൂണൈ ഡോളറിനെ സിംഗപ്പൂർ ഡോളറുമായി തുല്യമായ വിനിമയനിരക്കിൽ മോണിറ്ററി അതോറിറ്റി ഒഫ് സിംഗപ്പൂർ പരിപാലിക്കുന്നു.
നേരത്തെ സ്റ്റ്രൈറ്റ്സ് ഡോളർ , മലയൻ ഡോളർ , മലയ ആൻഡ് ബ്രിട്ടീഷ് ബോർണിയോ ഡോളർ എന്നിവ ബ്രൂണൈയിൽ പ്രചാരത്തിലുണ്ടായിരുന്നു.
2009 ഏപ്രിൽ മാസത്തെ വിനിമയനിരക്കനുച്ച് ഒരു ബ്രൂണൈ ഡോളർ  0.69 അമേരിക്കൻ ഡോളറിനും 34.34 ഇന്ത്യൻ രൂപക്കും തുല്യമാണ്‌ അവലംബം ↑ യാഹൂ കറൻസി കൺവെട്ടർ, ബ്രൂണൈ ഡോളർ - അമേരിക്കൻ ഡോളർ.
ശേഖരിച്ച തീയതി 29 ഏപ്രിൽ‍ 2009 ↑ യാഹൂ കറൻസി കൺവെട്ടർ, ബ്രൂണൈ ഡോളർ - ഇന്ത്യൻ രൂപ.
ശേഖരിച്ച തീയതി 29 ഏപ്രിൽ‍ 2009
ബ്രൂണൈയിലെ സ്ത്രീകൾ Pengiran Anak Sarah (Crown Princess of Brunei) in her army cadet uniform in 2009.
ബ്രൂണൈ ദറുസ്സലാം എന്ന രാജ്യത്തെ സ്ത്രീകളാണ് ബ്രൂണൈയിലെ സ്ത്രീകൾ .
അവരുടെ നിർവ്വചനത്തിലുള്ള ഇസ്ലാമിക് സമുഹത്തിൽ അവിടത്തെ സ്ത്രീകൾ വളരെ ഉയർന്ന സ്ഥിതിയിലാണെന്നു കരുതുന്നു.
ബ്രൂണൈയിലെ സർക്കാർ സ്ത്രീകളുടെ അവകാശങ്ങൾ സംരക്ഷിക്കാൻ ശ്രമിച്ചുവരുന്നു.
നിയമപരമായ അവകാശങ്ങൾ
ലൈംഗികപീഡനം ബ്രൂണൈ ദറുസ്സലാമിൽ നിരോധിച്ചിട്ടുണ്ട്.
സ്ത്രീകളുടെ മാന്യതയെ സംരക്ഷിക്കുന്ന വകുപ്പുകൾ ഈ നിയമത്തിലുണ്ട്.
ആരെങ്കിലും ഈ നിയമം ലംഘിച്ചാൽ അഞ്ചുവർഷം തടവും ചൂരൽ-പ്രയോഗവും ഉണ്ടാകും.
ബലാൽകാരത്തിനു ശിക്ഷ 30 വർഷം വരെ തടവും 12 അടിയിൽക്കുറയാത്ത ശിക്ഷയുമുണ്ടാകും.
എന്നാൽ ഈ നിയമം, സ്വന്തം പങ്കാളിയുടെ ബലാത്കാരത്തെ ശിക്ഷാവിധേയമാക്കുന്നില്ല.
13 വയസ്സിൽത്താഴെയുള്ള വിവാഹിതയായ ഒരു പെൺകുട്ടിയെ ലൈംഗികബന്ധത്തിനു വിധേയമാക്കുന്നത് കുറ്റകരമല്ല എന്നും ഈ നിയമം അനുശാസിക്കുന്നു.
എന്നാൽ, ഇസ്ലാമിക്ക് കുടുംബ നിയമം അനുസരിച്ചുള്ള ലൈംഗികപീഡനത്തിനെതിരായി 2010-ൽ ഒരു നിയമഭേദഗതിയുണ്ടായിട്ടുണ്ട്.
ഇതുപ്രകാരം, BN$2,000 ($1,538) പിഴയും ആറുമാസത്തോളം തടവും ഏർപ്പെടുത്തിയിട്ടുണ്ട്.
വസ്ത്രധാരണ നിയമങ്ങൾ
ബ്രൂണൈയിലെ മുസ്ലിം സ്ത്രീകൾ തലമൂടുന്ന പരമ്പരാഗത വസ്ത്രമായ, തുഡോങ് ധരിക്കണം.
ലിംഗപരമായ കർത്തവ്യം അവലംബം People of Brunei എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബ്രൂണോ ക്ലോപ്‌ഫെർ പുരസ്കാരം
ബ്രൂണോ ക്ലോപ്‌ഫെർ പുരസ്കാരം (Bruno Klopfer Award) വ്യക്തിത്വമനഃശ്ശാസ്ത്രത്തിനു ആജീവനാന്ത സംഭാവനകൾ നൽകിയ പ്രതിഭകൾക്കു സൊസൈറ്റി ഫോർ പെഴ്സണാലിറ്റി അസ്സസ്മെന്റ് എന്ന സംഘടന നൽകുന്നതാണ്.
ഇത് ഈ സൊസൈറ്റിയുടെ ഏറ്റവും മഹത്തായ അവാർഡുകളിലൊന്നാണ് അതിന്റെ സ്ഥാപകനായ ബ്രൂണോ ക്ലോപ്‌ഫെർന്റെ പെരിലാണ് ഈ അവാർഡ് കൊടുക്കുന്നത്.
ബ്രൂണോ ക്ലോപ്‌ഫെർ പുരസ്കാരം (Bruno Klopfer Award) ലഭിച്ചവർ
Source: Society of Personality Assessment Archived 2016-12-04 at the Wayback Machine .
Year Recipient 2016 റോബേർട്ട് ഡി. ഹെയാർ 2015 ജോൺ ഗ്രഹാം 2014 ഫേബേ ക്രാമർ 2013 Robert R. McCrae 2012 David L. Shapiro 2011 Stephen E. Finn 2010 Roger L. Greene 2009 Lewis R. Goldberg 2008 Leonard Handler 2007 Lorna Smith Benjamin 2006 Constance T. Fischer 2005 George Stricker 2004 James N. Butcher 2003 Alex Caldwell 2002 Jerry S. Wiggins 2001 Theodore Millon 2000 Auke Tellegen 1999 Jack Block 1998 David C. McClelland 1997 Joseph M. Masling 1996 Paul M. Lerner 1995 S. Philip Erdberg 1994 W. Grant Dahlstrom 1993 ജെയിൻ ലൊഎവിംഗർ 1992 ലീ ജെ. ക്രോൺബാഷ് 1991 ലിയോപോൾഡ് ബെല്ലാക്ക് 1990 ചാൾസ് ഡൊനാൾഡ് സ്പീൽബെർഗെർ 1989 സിഡ്നി ജെ. ബ്ലാറ്റ് 1988 വെയ്നെ എച്ച്. ഹോൾട്സ്മാൻ 1987 ഹാരിസൺ ജി. ഗഫ് 1986 വാൽടെർr ജി. ക്ലോപ്ഫെർ 1985 സ്റ്റീഫെൻ എ. ആപ്പെൽബൗമ് 1984 റിച്ചാഡ് എച്ച്. ഡാന 1983 ഇർവിങ് ബി. വെയ്നെർ 1982 ഗോർഡൺ എഫ്. ഡെർണർ 1981 മാർട്ടിൻ മെയ്‌മാൻ 1980 ജോൺ ഇ.
എക്സ്നെർ, ജൂണിയർ.
1979 പോൾ ഇ.
മീഹ്‌ൽ 1978 റോയ് ഷാഫെർ 1977 ആൽബെർട്ട് ഐ. റാബിൻ 1976 എഡ്വിൻ എസ്. ഷ്നെയിഡ്‌മാൻ 1975 സിൽവൻ എസ്. ടോംകിൻസ് 1974 ലൂയിസ് ബേറ്റ്സ് ആമിസ് 1973 വില്ല്യം ഇ.
ഹെൻറി 1972 മോള്ളി ഹറോവർ 1971 [[സിഗ്മണ്ട് എ. പൈയോട്രോവ്സ്കി] 1970 മാർഗ്യുറൈറ്റ് ആർ. ഹെട്സ് 1969 റോബേർട്ട് ആർ. ഹോൾട്ട് 1967 ഹെൻറി എ. മുറെ 1966 ബ്രൂണോ ക്ലോപ്ഫെർ 1965 സാമുവെൽ ജി. ബക്ക്
ബ്രൂണോ മാർസ്
പീറ്റർ ജീൻ ഹെർ നാൻഡസ് (ഒക്ടോബർ 8, 1985 ജനനം), എന്ന ബ്രൂണോ മാർസ് ഒരു അമേരിക്കൻ ഗായകനും ഗാനരചയിതാവുമാണ് ഹൊനോലുലു ലെ ഹവായ് ൽ ഒരു സംഗീത കുടുംബത്തിൽ ജനിച്ചു വളർന്ന  മാർസ് ചെറുപ്പത്തിൽത്തന്നെ സംഗീതത്തിന്റ വഴിയിലായിരുന്നു .
തന്റെ കുട്ടിക്കാലം മുതൽ തന്റെ ജന്മനാട്ടിലെ വിവിധ സംഗീത വേദികളിൽ അവതരിപ്പിച്ചുവരുന്ന ഇദ്ദേഹം പിന്നീട് തന്റെ ഔദ്യോഗിക സംഗീത ജീവിതം ആരംഭിക്കുന്നതിനായി ലോസ് ഏഞ്ചൽസ് - ലേക്കു താമസം മാറി.
മറ്റു കലാകാരന്മാർക്കു വേണ്ടി ഗാനങ്ങൾ തയ്യാറാക്കി തുടങ്ങിയ മാർസിന്റെ സംഗീത ജീവിതം മോട്ടോൺ റെക്കോർഡിന്റെ കൂടെ വിജയകരമായിരുന്നില്ല.
എന്നാൽ 2009 ൽ അത്ലാന്റിക് മായി കരാർ ഒപ്പിട്ട ഇദ്ദേഹം ബി.ഒ.ബ് നതിംഗ് ഓൺ യു വിലും ട്രാവിസ് മക്കോയ് യുടെ ബില്യൈണർ എന്ന ഗാനത്തിനു ശബദം നൽകുകയും ചെയ്തു.
ഇത് രണ്ടും വളരെ ലോകശ്രദ്ധ നേടി.
തുടർന്ന് 2010ൽ ഇദ്ദേഹം തന്റെ ആദ്യ ആൽബം ഡൂ വോപ്സ് ഹൂളിഗൻസ് പുറത്തിറക്കി.
ഈ ആൽബത്തിലെ രണ്ടു ഗാനങ്ങൾ അമേരിക്കൻ ഹോട് 100 ചാർട്ടിൽ ഒന്നാം സ്ഥാനത്തെത്തി.
2012-ൽ ഇദ്ദേഹത്തിന്റെ രണ്ടാമത്തെ സ്റ്റുഡിയോ ആൽബമായ അൺ ഓർത്തോഡ്ക്സ് ജ്യൂക്ബോക്സ് പുറത്തിങ്ങി.
ഇത് അമേരിക്കൻ ബിൽബോർഡ് 200 ചാർട്ടിൽ ഒന്നാമതെത്തുകയും വലിയ വിജയമാവുകയും ചെയ്തു.
രണ്ട് ഗ്രാമി പുരസ്കാരങ്ങൾ അടക്കം നിരവധി പുരസ്കാരത്തിനർഹനായിട്ടുള്ള ഇദ്ദേഹം 2011ൽ ടൈം മാഗസിന്റെ ലോകത്തിൽ  ഏറ്റവും സ്വാധീനമുള്ള 100  അളുകളിൽ ഒരാളായി ഇടം പിടിച്ചു.
2013 ഡിസംബറിൽ ബിൽബോട് മാഗസിൻ 'ആർട്ടിസ്റ്റ് ഓഫ് ദി ഇയർ' ആയി തിരഞ്ഞെടുത്തു.
അതുപോലെ ഫോബ്സ് 30 വയസ്സിനു താഴെയുള്ള 30 ആർട്ടിസ്റ്റുകളുടെ പട്ടികയിൽ ഒന്നാമനായി തിരഞ്ഞെടുത്തു.
ബ്രൂസിയ ജാവനിക്ക ഇംഗ്ലീഷ് വിലാസം https://ml.wikipedia.org/wiki/Brucea_javanica
മകസ്സാർ കേർണൽസ് എന്നുമറിയപ്പെടുന്ന ബ്രൂസിയ ജാവനിക്ക സിമരൂബേസീ സസ്യകുടുംബത്തിലെ ഒരു കുറ്റിച്ചെടിയാണ് .
ഇതിൻറെ ചുരുക്കെഴുത്തായ ജാവനിക എന്ന ലാറ്റിൻ വാക്കിൻറെ അർത്ഥം "ജാവ" എന്നാണ്.
ജാവ ബ്രൂസിയ, കോസം എന്നിവ ഇംഗ്ലീഷിലുള്ള സ്വാഭാവിക നാമങ്ങൾ ആണ്.
5 മീറ്റർ (20 അടി) ഉയരമുള്ള ഒരു കുറ്റിച്ചെടി അല്ലെങ്കിൽ ചെറുമരമായും ബ്രൂസിയ ജാവനിക്ക വളരുന്നു.
ചെറിയ പൂക്കൾ (വ്യാസം 1.5 മുതൽ 2 മില്ലീമീറ്റർ വരെ) പൂക്കുലകളായി പച്ചകലർന്ന വെളുത്ത നിറം മുതൽ പച്ചകലർന്ന ചുവന്ന അല്ലെങ്കിൽ പർപ്പിൾ നിറം വരെ കാണപ്പെടുന്നു.
ചിത്രശാല ബ്രൂസിയ ജാവനിക്ക അവലംബം
ബ്രൂസെല്ല അഗർ ഇംഗ്ലീഷ് വിലാസം https://ml.wikipedia.org/wiki/Brucella_agar
ബ്രൂസെല്ല എന്ന ജനുസ്സിൽ പെട്ട ബാക്ടീരിയയെ വളർത്താൻ ഉപയോഗിക്കുന്ന അഗർ മാധ്യമമാണ് ബ്രൂസെല്ല അഗർ.
ബ്രൂസ് അർഡെൻ Bruce W. Arden, 2004
ബ്രൂസ് അർഡെൻ (ജനനം 1927ൽ മിന്നെസോട്ടയിലെ മിന്നിയപോളിസ് ) ഒരു അമേരിക്കൻ കമ്പ്യൂട്ടർ ശാസ്ത്രജ്ഞനാണ്.
അർഡെൻ  അമേരിക്കൻ നാവികസേനയിൽ രണ്ടാം ലോകമഹായുദ്ധ സമയത്ത് കാലിഫോർണിയ, ചിക്കാഗോ, കൊഡിയാക്ക്, അലാസ്ക്ക എന്നിവടങ്ങളിൽ മൂന്നാം ക്ലാസ് റഡാർ ടെക്നീഷ്യനായി ചേർന്നു.
1949ൽ Purdue University നിന്ന് BS(EE) ബിരുദം നേടി.
1950ൽ ജനറൽ മോട്ടേഴ്സിന്റെ അല്ലിസൺ വിഭാഗത്തിലെ ഐബിഎംന്റെ ഹൈബ്രിഡ് പ്രോഗ്രാംഡ് കമ്പ്യൂട്ടർ/ കാൽക്കുലേറ്ററിലെ വയറിംഗിനും പ്രോഗ്രാമിനുമൊപ്പം അദ്ദേഹം തന്റെ കമ്പ്യൂട്ടിംഗ് പ്രവൃത്തികൾ ആരംഭിച്ചു.
മിഷിഗൺ സർവ്വകലാശാലയിലെ വില്ലോ റൺ ലബോറട്ടറിയിൽ ഉപയോഗിച്ചിരുന്ന സ്റ്റാൻഡേർഡ് ഈസ്റ്റേൺ ഓട്ടോമാറ്റിക്ക് കമ്പ്യൂട്ടറിൽ കണക്കുകൂട്ടലുകൾ നടത്താനായി ഒരു പ്രൊഗ്രാമറായി കുറച്ചു കാലം അദ്ദേഹം ചെലവഴിച്ചു.
മിഷിഗണിലെ സർവ്വകലാശാലയിലെ സ്റ്റാറ്റിസ്റ്റിക്കൽ റിസേർച്ച് ലബോറട്ടറിയിൽ റിസേർച്ച് അസ്സോസ്സിയേറ്റ് ആയി.
പിന്നീട് സർവ്വകലാശാലയിലെ കമ്പ്യൂട്ടർ സെന്റർ 1959ൽ സ്ഥാപിച്ച ശേഷം അതിന്റെ അസ്സോസിയേറ്റ് ഡയറക്റ്ററായി.
മിഷിഗണിൽ വെച്ച്  IBM 650 നു വേണ്ടി GAT, IBM 704/709/7090 നു വേണ്ടി MAD എന്നീ കംപലറുകളുടെ സഹരചയിതാവാകുകയും  ഐബിഎമ്മുമായി ധാരണയിലെത്തി IBM System/360 Model 67 computerലും Michigan Terminal System (MTS) time-sharing operating system ന്റെ ആദ്യ ഘട്ടത്തിലും ഉൾപ്പെടുത്തിയ വെർച്യൽ മെമ്മറി ഫീച്ചറുകൾക്കു വേണ്ടിയുള്ള ആർക്കിടെക്ചർ തയ്യാറാക്കുകയും ചെയ്തു.
ബ്രൂണൈ ഇംഗ്ലീഷ് വിലാസം https://ml.wikipedia.org/wiki/Brunei
തെക്കുകിഴക്കേ ഏഷ്യയിൽ ബോർണിയോ ദ്വീപിൽ ഉള്ള ഒരു രാജ്യമാണ് ബ്രൂണൈ ( ഐ.പി.എ : [ bru·ˈnaʲ ]) ഔദ്യോഗിക നാമം: സ്റ്റേറ്റ് ഓഫ് ബ്രൂണൈ, അബോഡ് ഓഫ് പീസ് (ബ്രൂണൈ രാജ്യം, സമാധാനത്തിന്റെ വാസസ്ഥലം) ( മലയ് : നെഗാര ബ്രൂണൈ ഡറസ്സലാം , ജാവി : برني دارالسلام .
തെക്കൻ ചൈന കടലുമായി തീരദേശം ഒഴിച്ചാൽ കിഴക്കേ മലേഷ്യയിലെ സരാവാക്ക് സംസ്ഥാനത്താൽ ബ്രൂണൈ പൂർണ്ണമായും ചുറ്റപ്പെട്ടു കിടക്കുന്നു.
ശക്തമായ ഒരു സുൽത്താനൈറ്റിന്റെ ബാക്കിപത്രമായ ബ്രൂണൈ യുണൈറ്റഡ് കിങ്ഡത്തിൽ നിന്ന് 1984 ജനുവരി 1-നു സ്വാതന്ത്ര്യം നേടി.
അവലംബം ↑ CIA - The World Factbook: Brunei
ബ്രൂസല്ലോസിസ് വാക്സിൻ
കന്നുകാലികൾ, ആടുകളെയും മാൾട്ടാപനിയിൽ നിന്നും രക്ഷിക്കുന്നതിനുവേണ്ടി ഉപയോഗിക്കുന്ന ഒരു വാക്സിനാണ് ബ്രൂസല്ലോസിസ് വാക്സിൻ.
ബ്രൂസെല്ലോസിസ് ബാക്ടീരിയയെ അടിസ്ഥാനമാക്കിയുള്ള ഒരു വാക്സിൻ ആണിത്.
രോഗാണുബാധയേറ്റ മൃഗങ്ങളിൽ നിന്നും മനുഷ്യരിലേക്ക് പകരാൻ സാധ്യതയേറെയുള്ള ഒരു ജന്തുജന്യരോഗം  കൂടിയാണ് ബ്രൂസല്ലോസിസ്.
മ്യഗങ്ങളുമായി സമ്പർക്കമുള്ള  കർഷകർ, വെറ്ററിനറി ജീവനക്കാർ, അറവുശാലയിലും ലാബോറട്ടറികളിലും ജോലി ചെയ്യുന്നവർ തുടങ്ങിയവർക്ക് മാൾട്ടാപനി‍‍യുണ്ടാകാൻ സാധ്യത കൂടുതലാണ്.
തിളപ്പിക്കാത്ത പാൽ, പാസ്റ്ററൈസേഷൻ ചെയ്യാത്ത പാലുത്പന്നങ്ങൾ മുതലായവ കഴിക്കുന്നതുവഴി, മൃഗങ്ങളുമായി നേരിട്ട് സമ്പർക്കമില്ലാത്തവർക്കും രോഗം ബാധക്കാം.
എന്നാൽ, നിലവിൽ, മനുഷ്യർക്ക് വാക്സിൻ ലഭ്യമല്ല.
ഫ്രീഡ്രിക്ക് എൽ. ബൌർ ഇംഗ്ലീഷ് വിലാസം https://ml.wikipedia.org/wiki/Friedrich_L.
_Bauer
ഫ്രീഡ്രിക്ക് ലുഡ്വിഗ് "ഫ്രിറ്റ്സ്" ബൌർ (10 ജൂൺ 1924 - മാർച്ച് 26, 2015) ഒരു ജർമ്മൻ കമ്പ്യൂട്ടർ ശാസ്ത്രജ്ഞനും മ്യൂണിക്ക് ടെക്നിക്കൽ യൂണിവേഴ്സിറ്റി പ്രൊഫസറുമായിരുന്നു.
1942 ൽ ബെയ്സർ അബിറ്റൂർ സമ്പാദിച്ചു, 1943 മുതൽ 1945 വരെ രണ്ടാം ലോകമഹായുദ്ധകാലത്ത് വേഷ്മാക്റ്റിൽ സേവനമനുഷ്ഠിച്ചു.
1946 മുതൽ 1950 വരെ അദ്ദേഹം മ്യൂനിച്ചിലെ ലുഡ്വിഗ്-മാക്സിമിലിയേഴ്സ് യൂണിവേഴ്സിറ്റിയിൽ ഗണിതവും സൈദ്ധാന്തിക ഭൗതികശാസ്ത്രവും പഠിച്ചു.
1952 ൽ തന്റെ സിദ്ധാന്തം  "സ്പിൻ വേവ് സമവാക്യങ്ങളുടെ ഗ്രൂപ്പ് സിദ്ധാന്തത്തിന്റെ അന്വേഷണം" (Gruppentheoretische Untersuchungen zur Theorie der Spinwellengleichungen) വേണ്ടി ഫിറ്റ്സ് ബോപ്പിന്റെ മേൽനോട്ടത്തിൽ ഡോക്ടർ ബിരുദം കരസ്ഥമാക്കി.
അദ്ദേഹം ഹാബിലിറ്റേഷൻ(Habilitation-ജർമൻ യൂണിവേഴ്സിറ്റിയിലെ അദ്ധ്യാപകനെന്ന നിലയിൽ, ഓഫീസിനായി യോഗ്യത നേടണം.)പൂർത്തിയാക്കി.
ക്വഡ്രാജിക്കലായി(quadratic equation-ഒരു ദ്വിമാന ഗണിത പദവുമായി ബന്ധപ്പെട്ട ഒരു ഗണിത പ്രയോഗത്തിൽ, അതായത് x2 + 2. ♦ ഒരു ക്വഡ്രാജിക്ക് സമവാക്യം ax2 + bx + c = 0 ആയ ഒരു സമവാക്യം, ഇവിടെ a, b, c എന്നിവയാണ്. ♦ ക്വാണ്ടറേറ്റീവ് ഫോർമുല x = -b ± √ (b2 - 4ac) / 2a ആണ്.
ദ്വിമാനസമവാക്യങ്ങളുടെ വേരുകൾ കണക്കുകൂട്ടാൻ ബീജഗണിതത്തിൽ ഇത് ഉപയോഗിക്കുന്നു.
)ബീജഗണിത സമവാക്യങ്ങൾ, ഇജൻവാല്യൂ പ്രശ്നങ്ങൾ എന്നിവയ്ക്ക് പരിഹാരം കാണുന്നതിനായുള്ള ആവിഷ്കൃത ആവർത്തന രീതികൾ(Über quadratisch konvergente Iterationsverfahren zur Lösung von algebraischen Gleichungen und Eigenwertproblemen) 1954 മുതൽ 1958 വരെ ലുഡ്വിഗ്-മാക്സിമിലിയേഴ്സ് യൂണിവേഴ്സിറ്റി സ്വകാര്യവത്കരിക്കപ്പെട്ടപ്പോൾ അദ്ദേഹം മെയിൻസിലെ യൂണിവേഴ്സിറ്റിയിൽ പ്രായോഗിക ഗണിതശാസ്ത്ര പ്രൊഫസറായി മാറി.
1963 മുതൽ മ്യൂണിക്കിലെ ടെക്നിക്കൽ യൂണിവേഴ്സിറ്റിയിൽ കമ്പ്യൂട്ടർ സയൻസും ഗണിതശാസ്ത്രവും പഠിപ്പിക്കുന്ന പ്രൊഫസറായി ജോലി ചെയ്തു.
ബൌർ ആദ്യകാല കമ്പ്യൂട്ടിംഗ് യന്ത്രങ്ങളുടെ നിർമ്മാണത്തിൽ ഉൾപ്പെട്ടിരുന്നു(ഉദാഹരണത്തിന് 1951-1955 മുതൽ ലോജിക്കൽ റിലേ കമ്പ്യൂട്ടർ STANISLAUS ).
ഈ പശ്ചാത്തലത്തിൽ, എക്സ്പ്രഷൻ വിലയിരുത്തലിനായി വ്യാപകമായി ഉപയോഗിക്കുന്ന സ്റ്റാക്ക് സമ്പ്രദായം മുന്നോട്ട് വയ്ക്കുന്ന ആദ്യ ആളായിരുന്നു ഇദ്ദേഹം.
എല്ലാ ആധുനിക സാമ്രാജ്യത്വ പ്രോഗ്രാമിങ് ഭാഷകളിലേക്കും പ്രാഥമിക കമ്പ്യൂട്ടർ പ്രോഗ്രാമിങ് ഭാഷകൾ അൽഗോൾ 58 (ALGOL 58), അതിന്റെ പിൻഗാമിയായി അൽഗോൾ 60 (ALGOL 60) എന്നിവ വികസിപ്പിച്ച കമ്മറ്റികളിൽ ബൌറും പ്രവർത്തിച്ചു.
1968 ൽ, ബെയർ ഉപയോഗിച്ച സോഫ്റ്റ്‌വേർ എഞ്ചിനീയർ എന്ന വാക്കാണ് വ്യാപകമായി പ്രചരിച്ചത്.
ജർമ്മൻ യൂണിവേഴ്സിറ്റികളിൽ കമ്പ്യൂട്ടർ സയൻസ് ഒരു സ്വതന്ത്ര വിഷയമായി സ്ഥാപിക്കുന്നതിൽ മുൻകൈ എടുത്തിട്ടുള്ള സ്വാധീനമുള്ള വ്യക്തിയാണ് ബൌർ.
അക്കാലത്തെ വിശകലനത്തിൽ നിന്നും (ബെയർ-ഫൈക് തിയറം), പ്രോഗ്രാമിങ് ഭാഷകളുടെ വ്യാകരണവും പരിഭാഷയും, അദ്ദേഹത്തിന്റെ പിൽക്കാല രചനാസമ്പ്രദായങ്ങളിൽ പ്രോഗ്രാം വികസനം, പ്രത്യേകിച്ച് പ്രോഗ്രാം പരിവർത്തന രീതികളും സിസ്റ്റങ്ങളും (CIP-S) കൂടാതെ വൈഡ് സ്പെക്ട്രം ഭാഷാ സിസ്റ്റം സിഐപി-എല്ലും(CIP-L) ഉൾപ്പെടുന്നു.
ക്രിപ്റ്റോളജി, ഡൈക്രിപ്റ്റ് സീക്രട്ട്സ് എന്നിവയിൽ ആദരവ് തോന്നുന്ന ഒരു പുസ്തകവും ഇദ്ദേഹം പ്രസിദ്ധീകരിച്ചിട്ടുണ്ട്.
മൻഫ്രഡ് ബ്രോയ്, ഡേവിഡ് ഗാരിസ്, മൻഫ്രഡ് പോൾ, ജെർഹാർഡ് സെഗെമുല്ലർ, ജോസഫ് സ്റ്റുവർ, പീറ്റർ വൈൻ, ക്രിസ്റ്റോഫ് സങ്ങർ എന്നിവർ ഉൾപ്പെടെ 39 പേരുടെ ഡോക്ടറൽ ഉപദേശകൻ അദ്ദേഹമായിരുന്നു.
ഫ്രീഡ്രിക്ക് ബൌർ ഹിൽദെഗാർഡ് ബൗർ-വോഗ് എന്ന ആളെയാണ് വിവാഹം കഴിച്ചത്.
അദ്ദേഹത്തിന് മൂന്ന് ആൺമക്കളും രണ്ടു പെൺമക്കളുമാണ് ഉള്ളത്.
ഫ്രീഡ്രിക്ക് ഷ്ലയർമാഖർ ഇംഗ്ലീഷ് വിലാസം https://ml.wikipedia.org/wiki/Friedrich_Schleiermacher
പ്രൊട്ടൻസ്റ്റന്റ് ക്രിസ്തീയതയെ യൂറോപ്യൻ ജ്ഞാനോദയത്തിന്റെ ആദർശങ്ങളുമായി സമരസപ്പെടുത്താൻ ശ്രമിച്ച ജർമ്മൻ ദൈവശാസ്ത്രജ്ഞനും തത്ത്വചിന്ത കനുമാണ് ഫ്രീഡ്രിക്ക് ദാനിയേൽ ഏണസ്റ്റ് ഷ്ലയർമാഖർ (21 നവംബർ 1768 - 12 ഫെബ്രുവരി 1834).
ബൈബിൾ പഠനത്തിലെ ഉന്നതനിരൂപണം (Higher criticism) എന്ന രീതിയുടെ വികാസത്തിലും അദ്ദേഹം പങ്കുവഹിച്ചു.
ഭാഷ്യതന്ത്രം(Hermeneutics) എന്ന ആധുനിക വിജ്ഞാനശാഖയിലെ അടിസ്ഥാനരചനകളായിരിക്കുന്നതും ഷ്ലയർമാഖറുടെ  കൃതികളാണ്.
പിൽക്കാല ക്രിസ്തീയചിന്തയിന്മേലുള്ള അദ്ദേഹത്തിന്റെ സ്വാധീനം മൂലം, ആധുനിക പ്രൊട്ടസ്റ്റന്റ് ദൈവശാസ്ത്രത്തിന്റെ പിതാവെന്ന് ഷ്ലയർമാഖറെ വിശേഷിപ്പിക്കുക പതിവാണ്.
ഇരുപതാം നൂറ്റാണ്ടിലെ പ്രൊട്ടസ്റ്റന്റ് ദൈവശാസ്ത്രത്തിൽ കാൾ ബാർട്ട് പ്രതിനിധാനം ചെയ്ത നവയാഥാസ്ഥിതിക പ്രസ്ഥാനം, ഷ്ലയർമാഖറുടെ സ്വാധീനത്തെ തകിടം മറിക്കാനുള്ള ശ്രമമായിരുന്നു.
ബാല്യകൗമാരങ്ങൾ
പ്രഷ്യയിലെ സിലിഷ്യാ പ്രവിശ്യയിലെ ബ്രെസ്ലാവ് എന്ന് സ്ഥലത്താണ് ഷ്ലയർമാഖർ ജനിച്ചത്.
നവീകൃതസഭാംഗമായ ഒരു സൈന്യപുരോഹിതനായിരുന്നു(chaplain) പിതാവ്.
പുരോഹിതപാരമ്പര്യമുള്ള കുടുംബങ്ങളിൽ പെട്ടവരായിരുന്നു മാതാപിതാക്കൾ.
നീസ്കി എന്ന സ്ഥലത്ത് "മൊറേവിയൻ സഹോദരന്മാർ" എന്ന ഭക്തസംഘം നടത്തിയിരുന്നു വിദ്യാലയത്തിലായിരുന്നു ആദ്യകാലവിദ്യാഭ്യാസം.
ഗ്രീക്ക് , ലത്തീൻ ക്ലാസ്സിക്കുകളിലുള്ള ഷ്ലയർമാഖറുടെ ആജീവനാന്തരതാത്പര്യത്തിന്റെ തുടക്കം ഇവിടെയായിരുന്നു.
തുടർന്ന്, ഹാലെയിലെ ബാർബി എന്ന സ്ഥലത്ത് അതേ സംഘടനയുടെ തന്നെ സ്ഥാപനത്തിൽ പഠിച്ചു.
യേശുക്രിസ്തുവിലൂടെയുള്ള ആത്മമുക്തിയെക്കുറിച്ചുള്ള ആനന്ദത്തിലൂന്നിയ ഭക്തിയും, പഠനവും ഒത്തുചേർന്ന പരിശീലനമാണ് ഈ സ്ഥാപനങ്ങളിൽ നൽകിയിരുന്നത്.
എന്നാൽ ഭക്തിയിലൂന്നിയ മൊറാവിയൻ ദൈവശാസ്ത്രം ഷ്ലയർമാഖറുടെ മനസ്സിലെ സന്ദേഹങ്ങൾക്ക് മറുപടി നൽകിയില്ല.
ഒടുവിൽ വൈമനസ്യത്തോടെയാണെങ്കിലും, വിദ്യാഭ്യാസത്തെ തീവ്രഭക്തിയുമായി കൂട്ടിക്കുഴക്കുന്നത് നിർത്തിയിരുന്ന ഹാലെ സർവകലാശാലയിൽ ചേർന്നു പഠിക്കാൻ പിതാവ് ഷ്ലയർമാഖറെ അനുവദിച്ചു.
സഭാചരിത്രകാരനും ബൈബിൾ വ്യാഖ്യാതാവുമായ ജൊഹാൻ സലോമോ സെംലർ, ദൈവശാസ്ത്രജ്ഞനും ജനകീയദാർശനികനുമായ ജൊഹാൻ അഗസ്റ്റസ് എബർഹാർഡ്,  ഭാഷാശാസ്ത്രജ്ഞനും നിരൂപകനുമായ ഫ്രീഡ്രിക്ക് ആഗസ്റ്റ് വുൾഫ് തുടങ്ങിയവർ  അവിടെ അദ്ദേഹത്തിന്റെ അദ്ധ്യാപകരായിരുന്നു.
ദൈവശാസ്ത്രവിദ്യാർത്ഥിയെന്ന നിലയിൽ ഷ്ലയർമാഖർ ഒരു സ്വതന്ത്ര പഠനപദ്ധതി പിന്തുടർന്നു.
പഴയനിയമത്തിന്റേയും പൗർസ്ത്യഭാഷകളുടേയും പഠനത്തിൽ കാര്യമായി ശ്രദ്ധിക്കാതിരുന്ന ഷ്ലയർമാഖർ, സെംലറുടെ പ്രഭാഷണങ്ങളിൽ നിന്ന് പുതിയനിയമത്തിന്റെ ചരിത്രപരമായ നിരൂപണവുമായും എബർഹാർഡിൽ നിന്ന് പ്ലേറ്റോയുടേയും അരിസ്റ്റോട്ടിലിന്റേയും തത്ത്വചിന്തയുമായും പരിചയപ്പെട്ടു.
അതേസമയം ഇമ്മാനുവേൽ കാന്റ് , ഫ്രീഡ്രെക്ക് ഹീൻറിച്ച് ജക്കോബി തുടങ്ങിയവരുടെ രചനകളും അദ്ദേഹം വായിച്ചു.
ഗ്രീക്ക് ചിന്തകന്മാരുടെ ആശയങ്ങളുടെ സഹായത്തോടെ കാന്റിന്റെ ചിന്താവ്യവസ്ഥയെ പുനർസൃഷ്ടിക്കാൻ ഷ്ലയർമാഖർ ആഗ്രഹിച്ചു.
വിശ്വാസനഷ്ടം ഷ്ലയർമാഖർ, യുവപ്രായത്തിലെ ഒരു ചിത്രം
വിദ്യാർത്ഥിയായിരിക്കെ സന്ദേഹഭാവത്തിന്റെ പിടിയിലായ ഷ്ലയർമാർക്കർക്ക്, ഒടുവിൽ യാഥാസ്ഥിതിക ക്രിസ്തുമതത്തിലുള്ള വിശ്വാസം നഷ്ടപ്പെട്ടു.
അക്കാലത്തെ യുവാക്കളിൽ പലർക്കുമുള്ള എണ്ണമറ്റ സംശയങ്ങളെക്കുറിച്ച് തന്റെ അദ്ധ്യാപകർക്ക് ഒന്നും പറയാനില്ലെന്ന്, പിതാവിനെഴുതിയ ഒരു കത്തിൽ ഷ്ലയർമാക്കർ സൂചിപ്പിച്ചു.
അതിലെ സൂചന ഷ്ലയർമാക്കറുടെ പിതാവിന് മനസ്സിലായില്ല.
സന്ദേഹവാദികളുടെ രചനകളിൽ ചിലതൊക്കെ താനും വായിച്ചിട്ടുണ്ടെന്നും അവയിൽ സമയം പാഴാക്കേണ്ട കാര്യമില്ലെന്ന് തനിക്കുറപ്പുണ്ടെന്നും അദ്ദേഹം മറുപടി എഴുതി.
വിശ്വാസം ദൈവത്തിന് അവകാശപ്പെട്ട "രാജഭോഗം"(Regalia of the Godhead) ആണെന്നും അദ്ദേഹം മകനോടു പറഞ്ഞു.
അടുത്ത ആറു മാസത്തേയ്ക്ക് മകൻ ഒന്നും എഴുതിയില്ല.
പിന്നെ വന്നത് ഞെട്ടലുണ്ടാക്കുന്ന ഒരു കത്തായിരുന്നു.
വികാരഭരിതമായ ഭാഷയിൽ എഴുതിയ ഒരു കത്തിൽ, നേരത്തേ താൻ സൂചിപ്പിച്ച സംശയങ്ങൾ തന്റേതു തന്നെയാണെന്ന് ഷ്ലയർമാക്കർ എഴുതി.
വിശ്വാസം ദൈവത്തിന്റെ രാജഭോഗം ആണെന്ന പിതാവിന്റെ ഉപദേശത്തെ പരാമർശിച്ച് ഷ്ലയർമാക്കർ ഇങ്ങനെ എഴുതി: “ വിശ്വാസം ദൈവത്തിന്റെ രാജഭോഗമാണെന്ന് അച്ഛൻ പറഞ്ഞല്ലോ. വിശ്വാസമില്ലാതെ ആർക്കും വരുവാനിരിക്കുന്ന ലോകത്തിൽ രക്ഷയോ ഈലോകത്തിൽ സമാധാനമോ ലഭിക്കുകയില്ലെന്നാണ് അച്ഛൻ കരുതുന്നതെങ്കിൽ, എനിക്ക് വിശ്വാസം ഉണ്ടാകാനായി പ്രാർത്ഥിക്കണം. കാരണം എനിക്കത് നഷ്ടമായിരിക്കുന്നു. മനുഷ്യപുത്രനെന്ന് സ്വയം വിശേഷിപ്പിച്ചവൻ സത്യമായ നിത്യദൈവമായിരുന്നെന്ന് വിശ്വസിക്കാൻ എനിക്കാവുന്നില്ല; അവന്റെ മരണം (മനുഷ്യവർഗ്ഗത്തിന്റെ പാപങ്ങൾക്കുള്ള) പരോക്ഷമായ പ്രായശ്ചിത്തമായിരുന്നെന്നു വിശ്വസിക്കാനും എനിക്ക് കഴിയുന്നില്ല. ”
ട്യൂട്ടർ, ചാപ്ലിൻ
വിദ്യാഭ്യാസം പൂർത്തിയാക്കിയ ഷ്ലയർമാഖർ കൗണ്ട് ദോഹ്നാ ഷ്ലോബിറ്റൻ എന്നയാളുടെ കുടുംബത്തിൽ ട്യൂട്ടറായി ജോലി തുടങ്ങി.
സാംസ്കാരികമായും സാമൂഹ്യമായും ഉന്നതനിലയിലിരുന്ന ആ കുടുംബത്തിന്റെ പശ്ചാത്തലത്തിൽ അദ്ദേഹം തന്റെ സാമൂഹ്യജീവിതത്തിന് തുടക്കമിട്ടു.
രണ്ടുവർഷം കഴിഞ്ഞ് ഷ്ലയർമാഖർ ബെർലിനിലെ ചാരിറ്റി ആശുപത്രിയിൽ ചാപ്ലിനായി ചുമതലയേറ്റു.
തന്റെ പ്രഭാഷണപാടവത്തിന് അവസരം കണ്ടെത്താനാവാതെ, അദ്ദേഹം നഗരത്തിലെ സംസ്കൃതസമൂഹത്തിലും ആഴമായ തത്ത്വചിന്താപഠനത്തിലും സംതൃപ്തി കണ്ടെത്തി.
ഷ്ലയർമാഖറുടെ തത്ത്വചിന്താ-ധാർമ്മിക വ്യവസ്ഥകൾ രൂപപ്പെടാൻ തുടങ്ങിയത് ഇക്കാലത്താണ്.
കല, സാഹിത്യം, ശാസ്ത്രം, ജനകീയസംസ്കൃതി എന്നിവയിലൊക്കെ ഇക്കാലത്ത് അദ്ദേഹം വ്യാപരിച്ചു.
കാൾ വിൽഹെം ഫ്രീഡ്രിക്ക് ഷ്ലീഗൽ പ്രതിനിധാനം ചെയ്ത ജർമ്മൻ കാല്പനികത അദ്ദേഹത്തെ ആഴത്തിൽ സ്വാധീനിച്ചു.
കാല്പനികതയുമായുള്ള പരിചയം മനുഷ്യവികാരങ്ങൾക്കും ഭാവനയ്ക്കും കൂടുതൽ പ്രാധാന്യം കല്പിക്കാൻ ഷ്ലയർമാഖറെ പ്രേരിപ്പിച്ചു.
സ്പിനോസയുടേയും പ്ലേറ്റോയുടേയും രചനകൾ പഠിച്ച അദ്ദേഹത്തെ ആ ചിന്തകന്മാർ കാര്യമായി സ്വാധീനിച്ചു.
പല മൗലികകാര്യങ്ങളിലും കാന്റിനോട് വിയോജിച്ചെങ്കിലും കാന്റും ഷ്ലയർമാഖറെ സ്വാധീനിച്ചു.
ജക്കോബി, ഫിച്ചെ, ഷെല്ലിങ്ങ് എന്നിവരും അദ്ദേഹത്തെ ആകർഷിച്ചു.
ഇക്കാലത്ത് ഷ്ലയർമാഖറുടെ ചിന്തയ്ക്ക് സംഭവിച്ച ത്വരിതവികസനത്തിന്റെ ഫലമാണ് മതത്തിന്റെ പരിഷ്കൃതശത്രുക്കളോടുള്ള പ്രഭാഷണങ്ങൾ (On Religion: Speeches to Its Cultured Despisers) ആത്മഗതങ്ങൾ (Monologen) എന്നീ ഗ്രന്ഥങ്ങൾ.
ഇവയിൽ ആദ്യത്തെ ഗ്രന്ഥത്തിൽ, മനുഷ്യപ്രകൃതിയെന്ന ദൈവികരഹസ്യത്തിന്റെ ഒഴിവാക്കാനാകാത്ത അംശങ്ങളിലൊന്നായി അദ്ദേഹം മതത്തെ ചിത്രീകരിച്ചു.
ആ കൃതിയിൽ അദ്ദേഹം മതത്തിന്റെ നിലവിലുള്ള വികൃതരൂപങ്ങളെ വേർതിരിച്ചുകാട്ടുകയും യഥാർത്ഥധാർമ്മികതയുടെ കാലാതിശയിയായ സ്വഭാവങ്ങൾ വിശദീകരിക്കുകയും ചെയ്തു.
പിൽക്കാലത്തെ അദ്ദേഹത്തിന്റെ ദൈവശാസ്ത്രവ്യവസ്ഥയുടെ സ്വഭാവം ഈ കൃതിയിൽ തെളിഞ്ഞു.
കാല്പനികർ എന്നു സ്വയം വിശേഷിപ്പിക്കുന്നവർ, യഥാർത്ഥ ധാർമ്മികതയോട്, അവർ സ്വയം കരുതുന്നതിനേക്കാൾ അടുപ്പമുള്ളവരാണെന്ന് ഈ കൃതിയിൽ അദ്ദേഹം വാദിച്ചു.
"അത്മഗതങ്ങൾ"  സന്മാർഗശാസ്ത്രത്തിലെ ഷ്ലയർമാഖറുടെ പ്രകടനപത്രികയായിരുന്നു.
അതിൽ അദ്ദേഹം, വ്യക്തിസ്വാതന്ത്ര്യത്തേയും, മനസ്സും ഐന്ദ്രികലോകവും തമ്മിലുള്ള ബന്ധത്തേയും കുറിച്ചുള്ള സ്വന്തം ആശയങ്ങൾ അവതരിപ്പിക്കുകയും, തന്റെ സങ്കല്പത്തിലെ ആദർശവ്യക്തിയേയും ആദർശസമൂഹത്തേയും വരച്ചുകാട്ടുകയും ചെയ്തു.
പാസ്റ്റർ, മറ്റൊരു കൃതി
ബെർലിനിൽ ഷ്ലയർമാഖർ വിവാഹിതകളായ ഹെൻറിയെറ്റെ വോൺ വില്ലിച്ച്, എലിയോനോർ ഗ്രുനൗ എന്നീ സ്ത്രീകളുമായി സൗഹൃദത്തിലായി.
ഇതിൽ എലിയോനോറുമായുള്ള ബന്ധം ലോകാപവാദത്തിലും അസന്തുഷ്ടിക്കു കാരണമായപ്പോൾ അദ്ദേഹം ബെർലിൻ വിട്ടുപോയി.
1802 മുതൽ 1804 വരെ ഷ്ലയർമാഖർ പോമറേനിയ പ്രവിശ്യയിലെ സ്റ്റോൾപ്പ് നഗരത്തിൽ പാസ്റ്ററായി പ്രവർത്തിച്ചു.
നേരത്തേ ഷ്ലീഗലുമായി സഹകരിച്ച് പ്ലേറ്റോയുടെ രചനകളുടെ പരിഭാഷ തുടങ്ങിയിരുന്ന അദ്ദേഹം, ആ സം‌രംഭത്തിൽ നിന്ന് ഷ്ലീഗലിനെ പൂർണ്ണമായും മുക്തനാക്കി.
(ആ പരിഭാഷയുടെ ആദ്യത്തെ അഞ്ചു വാല്യങ്ങൾ 1804-10 കാലത്തും ആറാം വാല്യം 1828-ലുമാണ് വെളിച്ചം കണ്ടത്.) 1803-ൽ ഷ്ലയർമാഖർ സന്മാർഗ്ഗസിദ്ധന്തങ്ങളുടെ വിമർശനത്തിന്റെ രൂപരേഖ (Outlines of a Critique of the Doctrines of Morality to date) എന്ന കൃതി പ്രസിദ്ധീകരിച്ചു.
കാന്റിന്റേയും ഫിച്ചേയുടേതുമടക്കം അന്നേവരെയുള്ള എല്ലാ സന്മാർഗ്ഗസിദ്ധന്തങ്ങളുടേയും വിമർശനമായിരുന്നു അത്.
പ്ലേറ്റോയുടേയും സ്പിനോസയുടേയും സന്മാർഗ്ഗവ്യവസ്ഥകളെയാണ് അതിൽ അദ്ദേഹം ഭാഗികമായെങ്കിലും പിന്തുണച്ചത്.
ഒരു സന്മാർഗ്ഗവ്യവസ്ഥയെ വിലയിരുത്തേണ്ടത് ജീവിതത്തിന്റെ നിയമങ്ങളേയും ലക്ഷ്യങ്ങളേയും കുറിച്ചുള്ള അതിന്റെ നിലപാടിന്റെ പൂർണ്ണതയും, ഒരു മൗലികസിദ്ധാന്തത്തിന്റെ അടിസ്ഥാനത്തിൽ വിഷയത്തിന്റെ സന്തുലിതമായ അവതരണവും കണക്കിലെടുത്തും വേണമെന്ന് ആ കൃതിയിൽ അദ്ദേഹം വാദിച്ചു.
ഖണ്ഡനപരമായ വിമർശനം മാത്രം അടങ്ങിയതെങ്കിലും, ധാർമ്മികവ്യവസ്ഥകളുടെ ലക്ഷ്യത്തിന് ഊന്നൽ കൊടുത്ത ആ രചന, സന്മാർഗ്ഗശാസ്ത്രത്തിൽ ഷ്ലയർമാഖറുടെ പിൽക്കാലത്തെ പക്വമായ നിലപാടുകളുടെ മുന്നോടിയായിരുന്നു.
എന്നാൽ ദുർഗ്രഹതയും ഖണ്ഡനമാത്രമായ സമീപനവും മൂലം ആ കൃതി ഉടനെ വിജയം കണ്ടില്ല.
പ്രൊഫസർ 1958-ൽ പശ്ചിമജർമ്മനി ഇറക്കിയ, ഷ്ലയർമാഖറുടെ ചിത്രമുള്ള തപാൽ സ്റ്റാമ്പ്
1804 മുതൽ 1807 വരെ ഷ്ലയർമാഖർ ഹാലെ സർവകലാശാലയിൽ പ്രൊഫസറായി പ്രവർത്തിച്ചു.
അദ്ധ്യാപകൻ, പ്രഭാഷകൻ എന്നീ നിലകളിൽ ഇക്കാലത്ത് അദ്ദേഹം പ്രശസ്തനായി.
നിരീശ്വരവാദി , സ്പിനോസവാദി , ഭക്തിവാദി എന്നീ വിരുദ്ധലേബലുകളിൽ അദ്ദേഹം വിമർശിക്കപ്പെട്ടെങ്കിലും അദ്ദേഹത്തിന്റെ സ്വാധീനം വളർന്നു.
1806-ൽ അദ്ദേഹം ക്രിസ്മസ് പൂർവസന്ധ്യ: മനുഷ്യാവതാരത്തെക്കുറിച്ചുള്ള സം‌വാദം (Christmas Eve: A Dialogue on Incarnation) എന്ന കൃതി പ്രസിദ്ധീകരിച്ചു.
ഷ്ലയർമാഖറുടെ ആദ്യകൃതിയായ "മതത്തിന്റെ പരിഷ്കൃതവിമർശകരോടുള്ള പ്രഭാഷണം", പിൽക്കാലത്തെ പ്രശസ്തരചനയായ "ക്രിസ്തീയവിശ്വാസം" എന്നിവയുടെ മദ്ധ്യസന്ധിയായിരുന്നു ഈ രചന.
ഈ സം‌വാദത്തിൽ അദ്ദേഹം അവതരിപ്പിക്കുന്ന പങ്കാളികൾ‍, ക്രിസ്തുമതത്തിനുനേരേ വർദ്ധിച്ചുവന്നുകൊണ്ടിരുന്ന അദ്ദേഹത്തിന്റെ മതിപ്പിന്റെ വ്യത്യസ്തഘട്ടങ്ങളേയും അക്കാലത്തെ അദ്ദേഹത്തിന്റെ ദൈവശാസ്ത്രത്തിലെ വൈരുദ്ധ്യങ്ങളേയും സൂചിപ്പിച്ചു.
പ്രഷ്യൻ സൈന്യം നെപ്പോളിയനിൽ നിന്ന് പരാജയം ഏറ്റുവാങ്ങിയ 1806 അവസാനത്തെ യേന യുദ്ധത്തെ തുടർന്ന്,  ഷ്ലയർമാഖർ 1807-ൽ ബെർലിനിലേയ്ക്കു മടങ്ങി.
അവിടെ അദ്ദേഹം ത്രിത്വത്തിന്റെ പള്ളിയിൽ പുരോഹിതനായി നിയമിക്കപ്പെട്ടു.
അതേവർഷം, തന്റെ സുഹൃത്തും പട്ടാളത്തിൽ ചാപ്ലിനുമായിരുന്ന വോൺ വില്ലിച്ചിന്റെ വിധവ, ഹെൻറിയേറ്റെ വോൺ വില്ലിച്ചിനെ ഷ്ലയർമാഖർ വിവാഹം കഴിച്ചു.
1810-ൽ ബെർലിൻ സർവകലാശാലയുടെ സ്ഥാപനത്തിൽ മുൻകൈ എടുത്ത അദ്ദേഹം അവിടെ ദൈവശാസ്ത്രവിഭാഗത്തിന്റെ തലവനും പ്രഷ്യൻ ശാസ്ത്ര അക്കാദമിയുടെ കാര്യദർശിയുമായി.
പ്രഷ്യയിലെ ക്രിസ്തീയ സഭകളുടെ നവീകരണവും വിവിധ പ്രൊട്ടസ്റ്റന്റ് വിഭാഗങ്ങളുടെ ഏകീകരണവും അദ്ദേഹം ലക്ഷ്യമാക്കി.
1817-ൽ ആ ഏകീകരണം സാധിച്ചു.
ബെർലിനിൽ 24 വർഷം നീണ്ടു നിന്ന തന്റെ സർവകലാശാലാദ്ധ്യാപനത്തിന് ഷ്ലയർമാഖർ തുടക്കം കുറിച്ചത് ദൈവശാസ്ത്രപഠനത്തിന്റെ രൂപരേഖ എന്ന കൃതിയോടെയാണ്.
എല്ലാ ഞായറാഴ്ചകളിലും പ്രഭാഷണം നടത്തിയതിനു പുറമേ, അദ്ദേഹം ദൈവശാസ്ത്രത്തിന്റേയും തത്ത്വചിന്തയുടേയും എല്ലാ ശാഖകളിലും അദ്ധ്യാപനപ്രസംഗങ്ങളും നടത്തി.
പുതിയനിയമത്തിന്റെ പാഠനിരൂപണം, പുതിയനിയമത്തിന്റെ അവതരണവും വ്യാഖ്യാനവും, സന്മാർഗശാസ്ത്രം, സഭാചരിത്രം, തത്ത്വചിന്തയുടെ ചരിത്രം, മനഃശാസ്ത്രം, സം‌വാദശാസ്ത്രം, രാഷ്ട്രമീമാംസ, അദ്ധ്യാപനശാസ്ത്രം, സൗന്ദര്യശാസ്ത്രം, വിവർത്തനശാസ്ത്രം, തുടങ്ങിയവ അദ്ദേഹം കൈകാര്യം ചെയ്ത വിഷയങ്ങളിൽ ചിലതായിരുന്നു.
രാഷ്ട്രനീതിയിൽ ഷ്ലയർമാഖർ സ്വാതന്ത്ര്യത്തിനും പുരോഗതിക്കും വേണ്ടി നിലകൊണ്ടു.
നെപ്പോളിയന്റെ പതനത്തെ തുടർന്നുണ്ടായ കാലഘട്ടത്തിൽ അദ്ദേഹം കൈക്കൊണ്ട നിലപാടുകൾ പ്രഷ്യൻ സർക്കാരിനെ അരിശപ്പെടുത്തി. 'ക്രിസ്തീയവിശ്വാസം'
ഇതിനൊക്കെയൊപ്പം "പ്രൊട്ടസ്റ്റന്റ് സഭയുടെ സിദ്ധാന്തങ്ങൾ അനുസരിച്ചുള്ള കിസ്തീയ വിശ്വാസം" എന്ന തന്റെ മുഖ്യകൃതിയുടെ രചനയിലും അദ്ദേഹം മുഴുകി.
കിസ്തീയ വിശ്വാസം എന്ന ചുരുക്കപ്പേരിലും ആ കൃതി അറിയപ്പെടുന്നു.
സൈദ്ധാന്തിക ദൈവശാസ്ത്രത്തിന്റെ ഉറവിടവും അടിസ്ഥാനവും ആകേണ്ടത്, വിശ്വാസപ്രമാണങ്ങളോ, വേദഗ്രന്ഥങ്ങളുടെ അക്ഷരാർത്ഥമോ, യുക്തിയുടെ  കണ്ടെത്തലുകളോ അല്ല, സഭയിലൂടെ യേശുക്രിസ്തു വെളിപ്പെടുത്തിയ ദൈവത്തിലുള്ള സമ്പൂർണ്ണ ആശ്രയയത്തെക്കുറിച്ചുള്ള ബോധമാണെന്നാണ് ഈ കൃതിയുടെ വാദം.
അതിനാൽ ഈ രചന മതബോധത്തിന്റെയും, ദൈവവുമായുള്ള ബന്ധപ്പെട്ടുള്ള മനുഷ്യന്റെ ആന്തരികജീവിതത്തിന്റെ ഘടനയുടേയും ഘട്ടങ്ങളുടേയും വിവരണമായിരിക്കുന്നു.
പ്രൊട്ടസ്റ്റന്റ് യുക്തിരഹിതമായ അതിഭൗതികതയിൽ നിന്നും ഉപരിപ്ലവമായ യുക്തിചിന്തയിൽ നിന്നും നിരന്തരം മാറിക്കൊണ്ടിരുന്ന തത്ത്വചിന്താവ്യവസ്ഥകളിൽ നിന്നും മോചിപ്പിച്ച്  ദൈവശാസ്ത്രത്തെ നവീകരിക്കുകയെന്നതായിരുന്നു ഈ കൃതിയുടെ ലക്ഷ്യം.
"ക്രിസ്തീയവിശ്വാസം" ഗ്രന്ഥകർത്താവിനെ പ്രശസ്തനാക്കിയതിനൊപ്പം ഏറെ എതിർപ്പുകൾ വിളിച്ചുവരുത്തുകയും ചെയ്തു.
ആ കൃതിയിൽ വിമർശിക്കപ്പെട്ട ദൈവശാസ്ത്രനിലപാടുകളിൽ വിശ്വസിച്ചിരുന്നവർ മാത്രമായിരുന്നില്ല അതിന്റെ വിമർശകർ.
ഭരണകൂടങ്ങളുടേയും രാജക്കന്മാരുടേയും ഇടപെടൽ കൂടാതെ ആരാധനാക്രമം രൂപപ്പെടുത്താൻ സഭയ്ക്ക് അവകാശമുണ്ടെന്ന ഷ്ലയർമാഖറുടെ വാദം അധികാരികളെ അദ്ദേഹത്തിന്റെ എതിർചേരിയിലാക്കി.
പ്രഭാഷണങ്ങളിലും അദ്ധ്യാപനപ്രസംഗങ്ങളിലും കേൾവിക്കാർ കുറഞ്ഞില്ലെങ്കിലും ഷ്ലയർമാഖർക്ക് താൻ ഒറ്റപ്പെട്ടതായി തോന്നി.
ഈ പ്രശ്നങ്ങൾക്കിടയിലും അദ്ദേഹം പ്ലേറ്റോയുടെ പരിഭാഷ തുടരുകയും "ക്രിസ്തീയവിശ്വാസത്തിന്റെ" സമൂലം പരിഷ്കരിച്ച ഒരു പുതിയ പതിപ്പ് തയ്യാറാക്കുകയും ചെയ്തു.
1829-ൽ ഷ്ലയർമാഖറുടെ ഏകമകൻ നഥനിയേൽ ഡിഫ്‌ത്തീരിയ ബാധിച്ച് മരിച്ചു.
"സ്വന്തം ശവപ്പെട്ടിയിൽ ആണിയടിച്ചതുപോലെയായി എന്നാണ് അതേക്കുറിച്ച് അദ്ദേഹം പറഞ്ഞത്.  1834 ഫെബ്രുവരി 12-ന് ശ്വാസകോശസംബന്ധമായ പ്രശ്നങ്ങൾ മൂലം ഷ്ലയർമാഖർ മരിച്ചു. അവലംബം ↑ Kurt Mueller-Vollmer (ed.), The Hermeneutics Reader , Continuum, 1988, p. 72. ↑ Frederick C. Beiser , Late German Idealism: Trendelenburg and Lotze , Oxford University Press, 2013, p. 20. ↑ മൈക്കൽ ഏ.ജി. ഹൈകിൻ, ലിബറൽ പ്രൊട്ടസ്റ്റന്റുമതം, പുറം 3 ↑ ബി.എ. ഗാരിഷ്, സഭയുടെ രാജകുമാരൻ: ഷ്ലയർമാക്കറും ആധുനിക ദൈവശാസ്ത്രത്തിന്റെ തുടക്കവും(ഫിലാഡെൽഫിയ, PA: Fortress Press, 1984), പുറം 25. ↑ ഫ്രീഡ്രിക് ദാനിയേൽ ഏണസ്റ്റ് ഷ്ലയർമാഖർ, സ്റ്റാൻഫോർഡ് തത്ത്വചിന്താവിജ്ഞാനകോശം 1 2 ഫ്രീഡ്രിക്ക് ദാനിയേൽ ഏണസ്റ്റ് ഷ്ലയർമാഖർ, ജോൺ തമിലിയോ എഴുതിയ ലഘുജീവചരിത്രം, ബോസ്റ്റൻ കൊളാബൊറേറ്റീവ് വിജ്ഞാനകോശം ↑ "Shleiermacher reduced religion to a feeling of dependence on God" പൗരസ്ത്യമതങ്ങളും പാശ്ചാത്യചിന്തയും, എസ്.രാധാകൃഷ്ണൻ (പുറം 267)
ഫ്രീഡ്രിച് വോയ്ലർ ഇംഗ്ലീഷ് വിലാസം https://ml.wikipedia.org/wiki/Friedrich_W%C3%B6hler
ഒരു ജർമ്മൻ രസതന്ത്രജ്ഞനാണ് ഫ്രീഡ്രിച് വോയ്ലർ(Friedrich Wöhler) .
(31 ജൂലായ് 1800 – 23 സെപ്റ്റംബർ 1882).
പരീക്ഷണശാലയിൽ കൃത്രിമ യൂറിയ നിർമ്മിച്ച് ലോകപ്രശസ്തനായി.
പല മൂലകങ്ങളേയും അവയുടെ ധാതുക്കളിൽ നിന്നും വേർതിരിച്ചെടുക്കുന്നതിൽ വിജയിച്ചു.
ജർമ്മനിയിലെ ഫ്രാങ്ക്ഫർട്ടിൽ 1800 ജൂലായ് 31 -ന് ഒരു സ്ക്കൂൾ മാസ്റ്ററുടെ മകനായി വോയ്ലർ ജനിച്ചു.1823 -ൽ ഹൈഡൽബർഗ് സർവകലാശാലയിൽ നിന്ന്  വൈദ്യശാസ്ത്രത്തിൽ ബിരുദമെടുത്ത ശേഷം അദ്ദേഹം സ്വീഡനിലേക്ക് പോയി ബെർസിലിയസിന്റെ കീഴിൽ ഗവേഷണമാരംഭിച്ചു.1826 -ൽ ജർമ്മനിയിൽ തിരിച്ചെത്തിയ വോയ്ലർ 1831 വരെ ബെർലിനിലെ പോളിടെൿനിക് സ്ക്കൂളിൽ അദ്ധ്യാപകനായി.
തുടർന്ന് 1882 ൽ മരണം വരെ അദ്ദേഹം ഗോട്ടിൻ ജൻ സർവകലാശാലയിലെ രസതന്ത്രപ്രൊഫസ്സറായി സേവനമനുഷ്ഠിച്ചു.1834 ൽ വോയ്ലർ റോയൽ സ്വീഡിഷ് സയൻസ് അക്കാഡമിയിലെ അംഗമായി.
വോയ്ലറുടെ ആദ്യകാല ഗവേഷണങ്ങൾതന്നെ അദ്ദേഹത്തിന് പ്രസിദ്ധി നേടിക്കൊടുത്തു.
അലുമിനിയവും ബെറിലിയവും ലോഹരൂപത്തിൽ ആദ്യമായി വേർതിരിച്ചെടുത്തത് അദ്ദേഹമാണ്.
അക്കാലത്തു തന്നെ അദ്ദേഹം കാൽസ്യം കാർബൈഡ് കണ്ടുപിടിച്ചു.
എന്നാൽ അജൈവ വസ്തുക്കളിൽ നിന്ന് യൂറിയ നിർമ്മിച്ചതിനേയാണ് വോയ്ലറുടെ ഏറ്റവും മഹത്തായ വിജയമായി കരുതുന്നത്.